Foto: The Sun Ispaniya fuqarolik aviatsiyasi Barselona xalqaro aeroportida Xitoyning ikki nafar fuqarosini qo‘lga oldi. Ular 1 million yevroni noqonuniy ravishda olib chiqishga uringan, deb xabar berdi hudud huquq-tartibot idoralari. Ma’lumotlarga ko‘ra, xitoyliklarning yuki aeroport fuqaro aviatsiyasi xodimlarining diqqatini tortgan. Uni ko‘zdan kechirish jarayonida esa hujjatlashtirilmagan naqd pullar topildi. Ular axlat qoplariga yashirilgani xabar berildi. Manbaning so‘zlariga ko‘ra, XXRning 27 va 28 yoshli ikki fuqarosi Ispaniyadan Shanxayga parvoz qilmoqchi bo‘lgan. Xitoyliklar ma’muriy huquqbuzarlikni sodir etishda gumon qilinmoqda.